యంగ్ టైగర్ ఎన్టీఆర్, దర్శకుడు బాబీ కాంబినేషన్లో ఎన్టీఆర్ ఆర్ట్స్ ప్రతిష్టాత్మకంగా నిర్మించిన చిత్రం జైలవకుశ. ఈ చిత్రంలోని కుశ పాత్రకు సంబంధించిన టీజర్ ఇవాళ విడుదలైంది. ఈ చిత్రంలోని మిగిలిన రెండు పాత్రలకు సంబంధించిన టీజర్స్ ఇప్పటికే విడుదలయ్యాయి. రావణ టీజర్లో విలనిజంతో, లవ టీజర్లో క్లాస్ లుక్తో ఆకట్టుకున్న ఎన్టీఆర్ కుశ టీజర్తో మాస్ జనాలను మెప్పించాడు. కుశ పాత్రను ఎంత ఆసక్తి రేకెత్తించేలా దర్శకుడు బాబీ తెరకెక్కించాడో టీజర్ చూస్తేనే తెలిసిపోతోంది. మాస్ జనాలు కోరుకునే డ్యాన్స్ను, ఫైట్స్ను మిక్స్ చేసి కుశ టీజర్ను జనాలకు దర్శకుడు పరిచయం చేశాడు. టీజర్ను, దోచేస్తా అనే సాంగ్ను గమనిస్తే కుశ దొంగ అని తెలుస్తోంది. యమదొంగ తర్వాత మళ్లీ ఎన్టీఆర్ దొంగ పాత్రలో నటిస్తున్న చిత్రం ఇదే. ఎన్టీఆర్ తన కెరీర్లోనే తొలిసారిగా త్రిపాత్రాభినయంతో ఆకట్టుకోబోతున్న సినిమా ఇది. బాబీ దర్శకత్వంలో తెరకెక్కిన ఈ చిత్ర ఆడియో ఇటీవలే విడుదలైంది. దేవీశ్రీప్రసాద్ సమకూర్చిన సంగీతం విశేషంగా ఆకట్టుకుంటోంది. సెప్టెంబర్ 21న జైలవకుశ సినిమా విడుదల కాబోతోంది. సినిమాలో మూడు పాత్రలున్నప్పటికీ ఫ్యాన్స్తో పాటు అందరి చూపు జై పాత్రపైనే ఉంది. దీనికి కారణం లేకపోలేదు. ఎన్టీఆర్ మొదటిసారి నెగిటివ్ రోల్ చేస్తున్నాడు. పైగా రావణ టీజర్లో ఎన్టీఆర్ నత్తిగా చెప్పిన డైలాగ్ ఏ రేంజ్లో పేలిందో అందరికీ తెలిసిందే. సీనియర్ ఎన్టీఆర్ను రావణుడి పాత్రలో చూసిన తెలుగు ప్రేక్షకులు ఏ పాత్ర చేయడంలోనైనా ఆయనకు ఆయనే సాటి అని వేనోళ్ల కీర్తించారు. రావణుడిని ఆరాధించే వ్యక్తిగా జై పాత్రను దర్శకుడు తీర్చిదిద్దాడు. దీంతో జైలవకుశ సినిమాపై భారీ అంచనాలు నెలకొన్నాయి.
yang tiger ntr, darsakudu babi combinationlo ntr arts pratishtaatmakamgaa nirminchina chitram jailavakusa. ee chitramloni kusha paatraku sambandhinchina teaser ivaala vidudalaindi. ee chitramloni migilina rendu paatralaku sambandhinchina teasers ippatike vidudalayyaayi. raavana teaserlo vilanijamtho, lava teaserlo class luktho aakattukunna ntr kusha teasertho mas janaalanu meppinchaadu. kusha paatranu entha aasakti rekettinchela darsakudu babi terakekkinchado teaser chustene telisipotondi. mas janaalu korukune dansenu, faitsnu mix chesi kusha teasernu janaalaku darsakudu parichayam cheshaadu. teasernu, dochesta ane saangnu gamaniste kusha donga ani telustondi. yamadonga tarvaata malli ntr donga paatralo natistunna chitram ide. ntr tana kereerlone tolisaarigaa tripaatraabhinayamtho aakattukobotunna sinima idhi. babi darsakatvamlo terakekkina ee chitra audio itivale vidudalaindi. devisriprasad samakuurchina sangeetam visaeshamgaa aakattukuntondi. september 21na jailavakusa sinima vidudala kabotondi. cinemalo moodu paathralunnappatiki fansto paatu andari chuupu jai paatrapaine undi. deeniki kaaranam lekapoledu. ntr modatisaari negitive rol chestunnadu. paiga raavana teaserlo ntr nattigaa cheppina dailag e ranjlo pelindo andarikee telisinde. seanier enternu ravanudi paatralo chusina telugu prekshakulu e paatra cheyadamlonaina aayanaku aayane saati ani venolla keertinchaaru. raavanudini aaraadhinche vyaktigaa jai paatranu darsakudu teerchididdaadu. deentho jailavakusa cinemapai bhari anchanaalu nelakonnaayi.